wannaphong/clean_thaiwikipedia huggingface dataset:
# กลยุทธ์ตีหญ้าให้งูตื่น
กลยุทธ์ตีหญ้าให้งูตื่น หรือ ต๋าเฉ่าจิงเสอ  เป็นหนึ่งในกลศึกสามก๊ก กลยุทธ์ที่มีความหมายถึงการที่มีสิ่งใดพึงสงสัย ควรจักส่งคนไปทำการสอดแนมให้รู้ชัดแจ้งเพื่อเป็นการกุมสภาพของศัตรูเอาไว้ เมื่อได้ข่าวคราวของฝ่ายศัตรูแล้วจึงนำกำลังทหารบุกเข้าโจมตี เรียกว่า "สงสัยพึงแจ้ง สังเกตจึงเคลื่อน"แหวกหญ้าให้งูตื่น, 36 กลยุทธ์ผู้นำ, หวางซวนหมิง ผู้แต่ง, อำนวยชัย ปฏิพัทธ์เผ่าพงศ์ ผู้แปล, พ.ศ. 2537, ISBN 974-602-172-9

คัมภีร์อี้จิงกล่าวไว้ว่า "ใช้มรรควิธีเดิมกลับไปมา 7 วัน เมื่อละเอียดแล้วจึงเข้าใจสิ่งนั้นได้ หากศัตรูสงบนิ่งก็พึงสร้างสถานการณ์ให้ศัตรูเคลื่อนไหวเพื่อให้เกิดช่องโหว่ จากนั้นจึงหาโอกาสเอาชัย" ตัวอย่างการนำเอากลยุทธ์ตีหญ้าให้งูตื่นไปใช้ได้แก่จูกัดเหลียงที่ต้องการดูชั้นเชิงกองกำลังทหารของโจโฉเมื่อคราวเล่าปี่ยกทัพไปตีฮันต๋งต๋าเฉ่าจิงเสอ กลยุทธ์ตีหญ้าให้งูตื่น, 36 กลยุทธ์ในสามก๊ก-อินไซด์สามก๊ก, กัญจน์ดามาศ โกพล, สำนักพิมพ์ดอกหญ้า, พ.ศ. 2550, หน้า 225, ISBN 978-974-690-595-4

 ตัวอย่างกลยุทธ์ 

เมื่อคราวที่เล่าปี่นำกำลังทหารยกทัพไปตีฮันต๋ง โจโฉได้นำกำลังทหารออกไปตีฮันซุยคืนและตั้งค่ายทหารคนละฟากฝั่งแม่น้ำดูเชิงซึ่งกันและกัน จูกัดเหลียงซึ่งเป็นที่ปรึกษาของเล่าปี่ต้องการจะดูชั้นเชิงทางการรบของทหารโจโฉ จึงให้จูล่งนำกำลังทหารห้าร้อยนาย เอากลองและแตรขึ้นไปตั้งทัพที่บริเวณเชิงเขาเหนือน้ำ ครั้นถึงเวลาค่ำคืนและได้ยินเสียงประทัดดังขึ้นเมื่อใด ก็ให้เร่งเป่าแตรตีกลองส่งเสียงให้ดังสนั่นหวั่นไหว แต่ห้ามนำกำลังทหารออกทำศึกด้วยโดยเด็ดขาด ถึงยามเย็นจูกัดเหลียงก็ขึ้นไปอยู่บนเขาสูง ลอบดูความเคลื่อนไหวและชั้นเชิงในการรบของทหารโจโฉ

รุ่งเช้าโจโฉนำกำลังทหารมาท้ารบกับเล่าปี่ แต่เล่าปี่สั่งการให้ทหารภายในกองทัพให้สงบนิ่งไม่ให้แสดงกิริยาใด ๆ รวมทั้งออกไปทำศึกสงครามด้วย ทหารโจโฉเมื่อเห็นเล่าปี่นิ่งเฉยก็แปลกใจจึงตั้งทัพเผชิญหน้ากับเล่าปี่คนละฝั่งแม่น้ำพอถึงยามเย็นก็นำกำลังทหารกลับค่าย จูกัดเหลียงที่ลอบดูชั้นเชิงทหารโจโฉก็คิดลองดีในด้านสติปัญญาในการทำศึก เมื่อถึงเวลาเที่ยงคืนจูกัดเหลียงก็จุดประทัดขึ้นเป็นสัญญาณ จูล่งที่นำกำลังทหารไปซุ่มรอคอยบริเวณเชิงเขาเหนือน้ำได้ยินเสียงประทัด ก็ให้ทหารช่วยกันตีกลองและเป่าแตรขึ้นพร้อมกันส่งเสียงอื้ออึงไปทั่วประดุจกองทัพของศัตรูบุกเข้าโจมตี

ทหารโจโฉพากันตกใจนึกว่าเล่าปี่นำกำลังทหารเข้าจู่โจมจึงเตรียมพร้อมรับศึก แต่เมื่อไม่เห็นกองกำลังทหารเล่าปี่ก็ประหลาดใจ ตกดึกจูล่งก็ทำเสียงอื้ออึงขึ้นอีกทหารโจโฉก็เตรียมพร้อมรบเช่นเดิม จูล่งและทหารทำเสียงดังอื้ออึงรบกวนติด ๆ กันสามวันสามคืน ทำให้กำลังทหารโจโฉไม่ได้หลับนอนคอยเตรียมพร้อมรบอยู่ตลอดเวลา โจโฉนึกครั่นคร้ามในกองกำลังทหารเล่าปี่จึงสั่งให้ถอยทัพจากบริเวณฝั่งแม่น้ำไปไกลถึงสามร้อยเส้น ไปตั้งทัพในทุ่งกว้างเพื่อหลีกเลี่ยงกำลังทหารเล่าปี่ที่ส่งเสียงก่อกวน

จูกัดเหลียงที่ดูชั้นเชิงในการรบของทหารโจโฉก็เห็นได้ทีในการทำศึก จึงให้เล่าปี่ข้ามแม่น้ำไปตั้งค่ายและนำกำลังทหารตีกระหนาบกองกำลังทหารโจโฉจนแตกพ่าย ถอยร่นจากริมฝั่งแม่น้ำซึ่งเป็นจุดยุทธศาสตร์สำคัญในการทำศึกไปตั้งทัพในบริเวณทุ่งกว้างแทน ทำให้จูกัดเหลียงวางกลอุบายในการทำศึกสงครามกับโจโฉได้โดยสะดวก กลยุทธ์ตีหญ้าให้งูตื่นหรือต๋าเฉ่าจิงเสอของจูกัดเหลียง ก็ประสบความสำเร็จในการฉวยโอกาสสังเกตกองกำลังทหารและหาช่องโหว่ในการโจมตีทัพของโจโฉจนแตกพ่ายได้อย่างงดงาม
# นน บุญจำนงค์
นน บุญจำนงค์ เป็นนักมวยสากลสมัครเล่นทีมชาติไทย ติดทีมชาติครั้งแรกเมื่อปี พ.ศ. 2539 และเป็นน้องชายร่วมสายโลหิตของ มนัส บุญจำนงค์ และถือว่าเป็นลูกหม้อของมวยสากลสมัครเล่นทีมชาติไทยคนหนึ่ง มีจุดเริ่มในการเข้าสู่ทีมชาติคล้ายพี่ชายคือเข้ามาอยู่ในแคมป์ทีมชาติตั้งแต่เด็ก ก่อนจะพัฒนาฝีมือจนกระทั่งติดทีมชาติชุดใหญ่ นน เป็นมวยที่มีหน่วยก้าน และลำหักลำโค่นที่ดี อาวุธครบเครื่องทั้งความรวดเร็วและหนักหน่วง อย่างไรก็ตาม บางครั้ง นน ก็มักเจอปัญหาในเวลาที่เจอคู่ต่อสู้ที่มีความหนักหน่วงและปักหลักแลกหมัดด้วยเหมือนกัน เพราะในเรื่องความทนทานนั้นนนยังดูจะไม่เต็มที่เท่าที่ควร

ประวัติ
นน บุญจำนงค์ มีชื่อเล่นว่า "เต้ย" เกิดเมื่อวันที่ 12 กรกฎาคม พ.ศ. 2525 ที่อำเภอเมือง จังหวัดราชบุรี เป็นบุตรของนายมโนและนางมาลี บุญจำนงค์ มีพี่ชายและน้องชายอีก 2 คนคือ มนัส และ พันธนินทร์ ทั้งสามพี่น้องหัดชกมวยมาตั้งแต่สมัยเด็ก นน มีชื่อเดิมว่า "มานนท์"  และได้เปลี่ยนชื่อมาเป็น นน โดยตัดพยางค์หน้าออก

โอลิมปิก 2008
โอลิมปิก 2008 ที่ปักกิ่ง ประเทศจีน เป็นโอลิมปิกครั้งแรกของนน ในรอบแรกนนจับสลากได้ผ่าน แต่ในรอบสอง นน แพ้ให้กับ โฮซัม อับดิน นักมวยชาวอียิปต์ไป 10-11 หมัด ตกรอบไปอย่างน่าเสียดาย เพราะเดิมเคยคาดว่านนจะสามารถเอาชนะไปได้อย่างง่ายดาย หลังการชกมีการวิจารณ์ว่าการชกครั้งนี้นนชกไม่เหมือนเดิม โดยเฉพาะไม่มีหมัดหน้าทำคะแนนเลย

 มวยสากลอาชีพ 
นนขึ้นชกมวยสากลอาชีพครั้งแรกเมื่อวันที่ 28  ตุลาคมพ.ศ. 2553 ที่โรงแรมมารีออต์ เมืองเออร์วิน รัฐแคลิฟอร์เนีย สหรัฐอเมริกา โดยชกในรุ่น ซูเปอร์เวลเตอร์เวท โดยชนะคะแนน ลอเรนซ์ เลตตูลี นักมวยชาวอเมริกันไปได้ ในการชก กำหนด 4 ยก

 ผลงานระดับระหว่างประเทศ 
 เหรียญทอง โคเปนเฮเกน คัพ พ.ศ. 2544 (เดนมาร์ก)
 เหรียญทอง ซีเกมส์ พ.ศ. 2544 (มาเลเซีย)
 เหรียญทองแดง เวิลด์คัพ พ.ศ. 2545 (คาซัคสถาน)
 เหรียญทอง ชิงแชมป์เอเซีย พ.ศ. 2545 (มาเลเซีย)
 เหรียญทองแดง เอเชียนเกมส์ พ.ศ. 2545 (เกาหลีใต้)
 เหรียญทอง คิงส์คัพ พ.ศ. 2544 (ไทย)
 เหรียญทอง คิงส์คัพ พ.ศ. 2545 (ไทย)
 เหรียญเงินเวิลด์แชมเปี้ยนชิพ 2007 (สหรัฐอเมริกา)
 เหรียญทองซีเกมส์ พ.ศ. 2550 (ไทย)

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๔๘ เพิ่มเติม , เล่ม ๑๒๒ ตอนที่ ๒๔ ข หน้า ๒, ๒๑ ธันวาคม ๒๕๔๘
# ภาษาลาฮูเหลือง
ภาษาลาฮูเหลือง (Lahu Shi) หรือภาษาลาฮู ชิ มีผู้พูดทั้งหมด 40,240 คน พบในลาว 3,240 คน (พ.ศ. 2543) ในบ่อแก้ว  พบในจีน 5,000 คน (พ.ศ. 2527) ทางใต้ของยูนนาน พบในพม่า 10,000 คน (พ.ศ. 2541) พบในไทย 20,000  คน(พ.ศ. 2541) ในค่ายผู้ลี้ภัยจากประเทศลาวในจังหวัดน่าน พบในเวียดนาม  6,874 คน (พ.ศ. 2542) จัดอยู่ในตระกูลภาษาจีน-ทิเบต ตระกูลภาษาย่อยทิเบต-พม่า สาขาพม่า-โลโล สาขาย่อยโลโล ต่างจากภาษาลาฮูดำ เรียงประโยคแบบประธาน-กรรม-กริยา
# ซิวิไลเซชัน
ซิวิไลเซชัน (Civilization) สามารถหมายถึง
 อารยธรรม
 เกมชุด ซิวิไลเซชัน เกมชุดแนววางแผน
 ซิวิไลเซชัน (Civilization) เกมภาคแรก พ.ศ. 2534
 ซิวิไลเซชัน II (Civilization II) พ.ศ. 2539
 ซิวิไลเซชัน คอลทูเพาเวอร์ (Civilization: Call to Power) พ.ศ. 2542
 ซิวิไลเซชัน II เทสต์ออฟไทม์ (Civilization II: Test of Time) พ.ศ. 2542
 ซิวิไลเซชัน III (Civilization III) พ.ศ. 2544
 ซิวิไลเซชัน III เพลย์เดอะเวิลด์ (Civilization III: Play the World)
 ซิวิไลเซชัน III คอนเควสต์ส (Civilization III: Conquests)
 ซิวิไลเซชัน IV (Civilization IV) พ.ศ. 2548
 ซิวิไลเซชัน IV วอร์ลอร์ดส (Civilization IV: Warlords)
 ซิวิไลเซชัน IV บียอนด์เดอะซอร์ด (Civilization IV: Beyond the Sword)
 ซิวิไลเซชัน IV โคโลไนเซชัน (Civilization IV: Colonization)
 ซิวิไลเซชัน เรโวลูชัน (Civilization Revolution) พ.ศ. 2551
 เกมกระดาน ซิวิไลเซชัน จำหน่ายเมื่อ พ.ศ. 2523
 ภาพยนตร์ ซิวิไลเซชัน ฉายเมื่อ พ.ศ. 2459
# ชมรมนักวิทยุสมัครเล่น
ชมรมนักวิทยุสมัครเล่น เป็นการรวมตัวกันของนักวิทยุสมัครเล่น เพื่อพบปะพูดคุย และแลกเปลี่ยนความรู้ระหว่างกัน นอกจากนี้ยังมีการรวมตัวกันของนักศึกษาในมหาวิทยาลัยต่างๆ เพื่อร่วมกันทำกิจกรรม ทดลอง ศึกษา ค้นคว้าเกี่ยวกับการติดต่อสื่อสาร และการแพร่กระจายความถี่วิทยุสื่อสารในแต่ละย่านความถี่

 กิจกรรมชมรม 
 การทดสอบสัญญาณทางไกล
 การอบรมให้ความรู้
 การจัดตั้งศูนย์อำนวยความปลอดภัยทางการจราจร ในช่วงเทศกาลต่างๆ
 ช่วยเหลือประสานงานกิจกรรมพิเศษต่างๆ ภายในมหาวิทยาลัย

 การแข่งขัน 
 กีฬาการค้นหาแหล่งกำเนิดสัญญาณวิทยุ (ARDF)
 CQ World Wide VHF Contest
 Thailand Field Day Contest 

 ชมรมวิทยุสมัครเล่นภายในสถาบันการศึกษา 
 ระดับมัธยมศึกษา 
 ชมรมวิทยุสมัครเล่นโรงเรียน มอ.วิทยานุสรณ์ "E29AJ"มอ.ว.จัด นร.คุยกับนักบินอวกาศแห่งแรกในประเทศ
 ชมรมนักวิทยุสมัครเล่น BCC Space Program "HS0AW"

 ระดับอุดมศึกษา 
thumb|right|นักวิทยุสมัครเล่นชมรมวิทยุสมัครเล่นพระจอมเกล้าฯลาดกระบังกำลังออกอากาศในการแข่งขัน CQ World Wide VHF Contest 2016 
 ชมรมวิทยุสมัครเล่นและเทคโนโลยีอวกาศเพื่อการวิจัย มจธ. "STAR KMUTT"
 ชมรมวิทยุสมัครเล่นพระจอมเกล้าพระนครเหนือ "RACK" , "E28AP"
 ชมรมวิทยุสมัครเล่นพระจอมเกล้าฯลาดกระบัง "KRAC" สโมสร / ชมรม / ชุมนุม - สถาบันเทคโนโลยีพระจอมเกล้าเจ้าคุณทหารลาดกระบัง
 ชมรมวิทยุสมัครเล่นพระจอมเกล้าฯลาดกระบัง ชุมพร
 ชมรมนักวิทยุสมัครเล่น มหาวิทยาลัยเทคโนโลยีราชมงคลธัญบุรี
 ชมรมนักวิทยุสมัครเล่นมหาวิทยาลัยแม่โจ้ "E28AG"
 ชมรมวิทยุสมัครเล่นมหาวิทยาลัยกรุงเทพ "E20AK"
 ชมรมนักวิทยุสมัครเล่นมหาวิทยาลัยวลัยลักษณ์ "E29AF"
 ชมรมวิทยุสมัครเล่นแห่งมหาวิทยาลัยเกษตรศาสตร์
 ชมรมนักวิทยุสมัครเล่นราชมงคลขอนแก่น "RMUTI KKC"
 ชมรมนักวิทยุสมัครเล่นมหาวิทยาลัยเทคโนโลยีราชมงคลกรุงเทพ "ARC RMUTK"
 หน่วยบริการเทคโนโลยีสารสนเทศและการสื่อสารในสถานการณ์ฉุกเฉิน มหาวิทยาลัยธรรมศาสตร์ "E21AS" ภายใต้โครงการโรงประลองทักษะทางวิศวกรรมโทรคมนาคมโดยอาศัยกิจการวิทยุสมัครเล่นและกระบวนการเรียนรู้ทางสังคม สำนักงานศูนย์วิจัยและให้คำปรึกษาแห่งมหาวิทยาลัยธรรมศาสตร์
 ชมรมวิทยุสมัครเล่นและอาสาป้องกันภัย มหาวิทยาลัยสงขลานครินทร์ วิทยาเขตปัตตานี (Amateur Radio and Public Safety Volunteer Club, PSU Pattani.) สัญญาณเรียกขาน E28AT
# พอลลา อับดุล
พอลลา จูลี อับดุล  เกิดเมื่อวันที่ 19 มิถุนายน ค.ศ. 1962 เป็นนักร้องเพลงป็อปเจ้าของรางวัลแกรมมี่ นักเต้น นักออกแบบท่าเต้นที่เคยได้รับรางวัลเอมมี และพิธีกรรายการโทรทัศน์ แต่งงานกับนักแสดงชาย เอมิลิโอ เอสเตเวซ ระหว่างปี  1992-1994 และเธอเคยเป็นลูกกะใภ้ของนักแสดง มาร์ติน ชีน รวมถึงเคยเป็นพี่สะใภ้ของนักแสดง ชาร์ลี ชีน

ในช่วงทศวรรษ 1980 เธอเป็นเชียร์ลีดเดอร์ให้กับทีมบาสเกตบอลเอ็นบีเอที่ชื่อ Los Angeles Lakers จากนั้นเป็นนักออกแบบท่าเต้นในช่วงยุคที่มิวสิกวิดีโอกำลังนิยมอย่างมาก จากนั้นมาเป็นนักร้องเพลงป็อป-อาร์แอนด์บี โดยมีเพลงฮิตในช่วงปลายทศวรรษ 1980 ถึงต้นทศวรรษ 1990 ด้วยยอดขาย 53 ล้านชุดถึงทุกวันนี้Paula Abdul dishes on Antonella Barba, 'Idol,' and her media portrayal, RealityTVWorld.com, 2007-03-14. Retrieved on 2007-04-11 หลังจากที่เธอประสบความสำเร็จเป็นอย่างมาก เธอก็ล้มเหลวกับอาชีพและชีวิตส่วนตัว จนกลับมามีชื่อเสียงใหม่ในยุค 2000 กับหนึ่งในคณะกรรมการรายการโทรทัศน์ที่ชื่อ อเมริกันไอดอล ที่ปัจจุบันมีถึง 7 ฤดูกาลแล้ว 

อับดุลกำลังทำผลงานอัลบั้มใหม่ในช่วงกลางปี 2008 คาดว่าออกขายปลายปี 2008 เสียงของเธออยู่ในช่วงเสียง เมซโซ-โซปราโน่

 ผลงานอัลบั้ม 
 Forever Your Girl (1988)
 Spellbound (1991)
 Head Over Heels (1995)
 อ้างอิง
# กีฬามวยสากลสมัครเล่นในโอลิมปิกฤดูร้อน 2008 - ไลท์เวลเตอร์เวท
มวยสากลสมัครเล่น รุ่น ไลท์เวลเตอร์เวท 54 กิโลกรัม ทำการแข่งขันที่เวิร์คเกอร์อินดอร์อารีน่า กรุงปักกิ่ง สาธารณรัฐประชาชนจีน
ในรุ่นนี้ นักชกชาวไทยที่ผ่านการคัดเลือกเข้ามาคือ มนัส บุญจำนงค์ ซึ่งสามารถคว้าเหรียญเงินที่สองของไทยใน โอลิมปิกฤดูร้อน 2008 ที่ กรุงปักกิ่ง สาธารณรัฐประชาชนจีน รวมทั้งเป็นคว้าเหรียญรางวัลจากโอลิมปิกถึงสองครั้งติดต่อกันอีกด้วย (ใน โอลิมปิกฤดูร้อน 2004 มนัส บุญจำนงค์คว้าเหรียญทองมาได้)

 เหรียญรางวัล 
    

 เวลาการแข่งขัน 
ตามเวลามาตรฐานจีน (UTC+8)
 วันที่ เวลา รอบ วันอาทิตย์, 10 สิงหาคม, 2008  <b>13:30-15:15 19:00-20:30  <b>32 คนสุดท้าย วันพฤหัสบดี, 14 สิงหาคม, 2008  <b>19:00-21:00  <b>16 คนสุดท้าย วันอาทิตย์, 17 สิงหาคม, 2008  <b>19:00-20:00  <b> 8 คนสุดท้าย วันศุกร์, 12 สิงหาคม, 2008  <b>14:31-15:00  <b> รองชนะเลิศวันเสาร์, 23 สิงหาคม, 2008  <b>20:11-20:31  <b> ชิงชนะเลิศ

 ตารางการแข่งขัน 
 รอบชิงชนะเลิศ 
{{รอบ4ทีมสุดท้าย | RD1=รอบรองชนะเลิศ
| RD2=รอบชิงชนะเลิศ
| team-width = 185
| score-width = 20

| RD1-team1=
| RD1-score1=10
| RD1-team2=
| RD1-score2=5

| RD1-team3=
| RD1-score3=12
| RD1-team4=
| RD1-score4=10

| RD2-team1=
| RD2-score1=4
| RD2-team2=
| RD2-score2=12
}}

 สายบน 

 สายล่าง 
{{รอบ16คนสุดท้าย-แบบไม่ครบ
| RD1=32 คนสุดท้าย
| RD2=16 คนสุดท้าย
| RD3=8 คนสุดท้าย
| RD4=รองชนะเลิศ

| team-width = 185
| score-width = 20

| RD1-team01=
| RD1-score01=9
| RD1-team02=
| RD1-score02=5

| RD1-team03=| RD1-score03=11'''
| RD1-team04=
| RD1-score04=4

| RD1-team05=
# เน็ตสเคป
เน็ตสเคป คอมมิวนิเคชันส์ คอร์เปอร์เรชัน (, เดิมมีชื่อว่า โมเสก คอมมิวนิเคชันส์ คอร์เปอร์เรชัน ) เป็นบริษัทผู้ให้บริการคอมพิวเตอร์อิสระสัญชาติอเมริกันที่มีสำนักงานใหญ่ในเมาน์เทนวิว รัฐแคลิฟอร์เนีย และย้ายไปที่ดะลิส รัฐเวอร์จิเนียSwartz, Jon. "Company takes browser war to Netscape's lawn." San Francisco Chronicle. Thursday October 2, 1997. Retrieved on December 29, 2009. โดยเว็บเบราว์เซอร์ เน็ตสเคป เคยเป็นเว็บที่มีผู้ใช้งานมากที่สุด ก่อนที่จะเสียตำแหน่งให้กับอินเทอร์เน็ตเอกซ์พลอเรอร์และเว็บคู่แข่งอื่น ๆ ในสงครามเบราว์เซอร์ครั้งที่หนึ่ง ซึ่งทำให้ส่วนแบ่งการตลาดของเว็บลดลงจากมากกว่าร้อยละ 90 ในช่วงกลางคริสต์ทศวรรษ 1990 กลายเป็นน้อยกว่าร้อยละ 1 ใน ค.ศ. 2006 บริษัทนี้ยังพัฒนาเอสเอสแอลที่ใช้เพื่อความปลอดภัยในการสื่อสารออนไลน์ ก่อนที่ทีแอลเอสจะเข้ามาแทนที่

มีการซื้อขายหุ้นของเน็ตสเคปใน ค.ศ. 1995 จนกระทั่ง AOL เข้ามาซื้อกิจการใน ค.ศ. 1999"America Online Inc. Completes Acquisition of Netscape Communications Corp." . Business Wire. March 17, 1999. Retrieved July 1, 2012."What's $10 Billion to AOL?" . Morningstar. April 5, 1999. Retrieved July 1, 2012. แต่ในเดือนกุมภาพันธ์ ค.ศ. 1998 ประมาณหนึ่งปีก่อนการซื้อกิจการของ AOL เน็ตสเคปได้เผยแพร่รหัสต้นฉบับสำหรับตัวเบราว์เซอร์และก่อตั้งบริศัทมอซิลลา เพื่อประสานงานการพัฒนาผลิตภัณฑ์ในอนาคต   บริษัทมอซิลลาเขียนรหัสต้นฉบับของทั้งเบราว์เซอร์ใหม่ทั้งหมดตามเร็นเดอริงเอนจินเกกโก เมื่อ AOL ลดขนาดการมีส่วนร่วมกับบริษัทมอซิลลาในช่วงต้นคริสต์ทศวรรษ 2000 ทางบริษัทจึงไปจัดตั้งมูลนิธิมอซิลลาในเดือนกรกฎาคม ค.ศ. 2003 เพื่อให้แน่ใจว่ามีความเป็นอิสระอย่างต่อเนื่องด้วยความช่วยเหลือทางการเงินและอื่น ๆ จาก AOL

เว็บเบราว์เซอร์เน็ตสเคปยังคงพัฒนาจนกระทั่งเดือนธันวาคม ค.ศ. 2007 เมื่อ AOL ประกาศว่าบริษัทจัหยุดให้การสนับสนุนในช่วงต้น ค.ศ. 2008 ณ ค.ศ. 2011 AOL ยังคงใช้ตราเน็ตสเคปเพื่อทำการตลาดกับผู้ให้บริการอินเทอร์เน็ตแบบลดราคาNetscape ISP home page of 2014 with link to Netscape ISP Terms of Service update of 15 September 2014.
# Polyphenol oxidase
Polyphenol oxidase คือ เอนไซม์ที่เร่งปฏิกิริยาออกซิเดชันของสารประกอบฟีนอลกับออกซิเจนจนได้เป็นสีซึ่งมีชื่อสามัญเช่น Tyrosinase , Polyphenolase, Catechol oxidase เป็นต้น ชื่อเหล่านี้เรียกตามSubstrate
ในการเกิดปฏิกิริยาจะทำให้เกิดสีน้ำตาล ดังนั้นจึงนำมาใช้ในการบ่มชา กาแฟ เพื่อให้เกิดสีน้ำตาล อีกทั้งใช้ในการดูคุณภาพของผักและผลไม้
กล่าวคือถ้าผลไม้มีสีน้ำตาลนั่นก็แสดงว่ามีรอยช้ำ หรือ บาดแผลเกิดขึ้น ซึ่งในผักผลไม้บางชนิดจะเกิดปฏิกิริยาทันที ถ้าสีเข้มมากก็แสดงว่ามีการเกิดรอยช้ำมาก
หมวดหมู่:เอนไซม์
# จอมพลธรอว์น
จอมพลธรอว์น ชื่อเต็ม มิทธรอว์นูรูโอโด เป็นตัวละครในเรื่องแต่งชุดสตาร์ วอร์ส ปรากฎตัวครั้งแรกและมีบทบาทสำคัญในนวนิยายไตรภาคชุดธรอว์น (1991-1993) เขียนโดยทิโมธิ ซาห์น ซึ่งปัจจุบันถือเป็นเรื่องราวที่เป็นส่วนหนึ่งในตำนานสตาร์ วอร์ส เป็นชาวชิสที่เป็นผู้นำกองทัพจักรวรรดิที่หลงเหลือและกระจัดกระจายรวมตัวกันจนเป็นศัตรูสำคัญของสาธารณรัฐใหม่ ได้ปะทะกับตัวละครสำคัญจากภาพยนตร์ไตรภาคดั้งเดิมอย่างลุค สกายวอล์คเกอร์, เจ้าหญิงเลอา, ฮัน โซโล, ชิวแบคคา, และแลนโด คาลริสเซียน ในนวนิยายไตรภาคธรอว์น และยังถูกกล่าวถึงในนวนิยายทวิภาคชุดแฮนด์ออฟธรอว์น (1997-1998) เรื่องราวปูมหลังของเขาได้รับการนำเสนอในสื่ออื่นๆ หลากหลาย ทั้งนวนิยาย เรื่องสั้น หนังสือการ์ตูน และวิดีโอเกม

หลังจากเรื่องแต่งในชุดจักรวาลขยายฉบับดั้งเดิมถูกถอดออกจากเนื้อหาต้นฉบับไปเมื่อปี 2014 โดยลูคัสฟิล์ม ธรอว์นก็ได้กลับมามีบทบาทในเรื่องแต่งฉบับใหม่อีกครั้งในภาพยนตร์การ์ตูนชุดทางโทรทัศน์ สตาร์ วอร์ส เรเบลส์ ในซีซั่นที่ 3 ซึ่งให้เสียงโดย Lars Mikkelsen และในนวนิยายชุดไตรภาคธรอว์น (2017–2019) และไตรภาคธรอว์นแอสเซนแดนซี (2020-2021) ซึ่งแต่งโดยซาห์นตีพิมพ์เป็นส่วนหนึ่งของเนื้อเรื่องของสตาร์ วอร์สใหม่ เป็นการตีความตัวละครธรอว์นใหม่ให้เป็นตัวร้ายแบบนอกขนบ (anti-villain) และเป็นสายลับสองหน้าที่แทรกซึมเข้ามาในจักรวรรดิโดยมีเป้าหมายเพื่อช่วยเหลือผู้คนของตัวเองและชิสแอสเซนแดนซีซึ่งเป็นองค์กรปกครองอย่างรัฐในดินแดนที่ไม่เป็นที่รู้จัก โดยใช้ทรัพยากรของจักรวรรดิในการสู้รบกับพวกกริสค์ ศัตรูจากนอกกาแลกซี ก่อนที่พวกมันจะเข้ารุกรานกาแลกซีได้ โดยระหว่างนั้นก็ต้องทำงานให้กับจักรพรรดิพัลพาทีนในการต่อสู้กับพันธมิตรกบฎ จนในที่สุดก็เกิดเหตุการณ์บังคับให้ต้องถูกส่งไปยังดินแดนที่ไม่เป็นที่รู้จักพร้อมๆ กับเอซรา บริดเจอร์ โดยเนื้อเรื่องหลังจากนี้ธรอว์นจะปรากฎตัวในรูปแบบคนแสดงเป็นครั้งแรกในซีรีส์ อาโซกา ซึ่งกำลังจะออกฉายทางดิสนีย์พลัส และมี Lars Mikkelsen ที่เคยให้เสียงมารับบท
ตัวละคร
ธรอว์นเป็นเผ่าพันธุ์ชิส เคยปฏิบัติหน้าที่ในกองยานป้องกันภัยของประเทศซิส ซึ่งตั้งอยู่ในห้วงอวกาศลึกลับของกาแล็กซี ธรอว์นออกจากห้วงอวกาศถิ่นที่อยู่ของตนเองมายังห้วงอวกาศสามัญ และได้พบกับเจไดอนาคิน สกายวอล์คเกอร์ ในช่วงสงครามโคลน ต่อมาเมื่อสาธารณรัฐกาแล็กติดแปรสภาพเป็นจักรวรรดิกาแล็กติก ธรอว์นปฏิญาณความภักดีต่อจักรพรรดิพัลพาทีน โดยเชื่อว่าการผูกมิตรกับพัลพาทีนจะเป็นผลดีต่อชาวซินในอนาคต ธรอว์นได้รับการศึกษาในโรงเรียนนายทหารจักรวรรดิในดาวคอรัสซัง และเริ่มปฏิบัติหน้าที่นายทหารในกองทัพจักรวรรดิ

แม้ว่าทักษะการต่อสู้ทางกายภาพของธรอว์นไม่ทัดเทียมกับเจได แต่ว่าธรอว์นมีทักษะด้านยุทธการที่ยากจะหาใครเทียบ เขาจะทำความเข้าใจบุคลิกภาพ, หลักคิด, วัฒนธรรม และศิลปศาสตร์ของคู่ต่อสู้เสมอ แม้ตัวเขาไม่ใช่เผ่าพันธุ์มนุษย์เต็มร้อย แต่ฝีมือของเขาก็ทำให้เขาได้รับการยอมรับจากจักรพรรดิพัลพาทีนให้อยู่ในตำแหน่งสูงสุดของกองทัพ จอมพลธรอว์นได้รับการยอมรับว่าเป็นหนึ่งในนักกลยุทธ์ทางทหารที่ยิ่งใหญ่ที่สุดของเรื่อง
# พญาไม้
พญาไม้  เป็นพืชที่กระจายพันธุ์ในอินเดีย จีนตอนใต้ คาบสมุทรอินโดจีน อินโดนีเซียจนถึงหมู่เกาะโซโลมอน ลักษณะเป็นไม้ต้นสูง 25-30 เมตร ใบรูปใบหอกหรือรูปแถบ หนา ยาว 7-20 เซนติเมตร ปลายใบแหลม โคนใบรูปลิ่ม ออกเรียงเวียน โคนเพศผู้ออกตามซอกใบเป็นกลุ่ม 2-3 ช่อ ยาว 2.5-5 เซนติเมตร กลีบประดับออกเรียงเวียนจำนวนมาก เมล็ดเปลือยอยู่บนฐานที่พัฒนามาจากเกล็ดของออวุล ออกเดี่ยว ๆ ก้านยาว 1-2 เซนติเมตร ที่โคนมีใบประดับรูปลิ่มแคบ 2 ใบ เมล็ดมีเยื่อหุ้มคล้ายผลผนังชั้นในแข็ง รูปไข่ถึงเกือบกลม ยาว 1-1.5 เซนติเมตร เมื่อสุกมีสีม่วงแดงสารานุกรมพืชในประเทศไทย (ฉบับย่อ), ราชันย์ ภู่มา และคณะ, หน้า 290–291, พ.ศ. 2559, โรงพิมพ์สำนักงานพระพุทธศาสนาแห่งชาติ กรุงเทพฯ
# หมู่เกาะอันดามันและนิโคบาร์
หมู่เกาะอันดามันและหมู่เกาะนิโคบาร์ 1 กันยายน 2565. เป็นดินแดนสหภาพของประเทศอินเดียที่ประกอบด้วยเกาะ 572 เกาะ ในจำนวนนี้เพียง 37 เกาะที่มีผู้อยู่อาศัยถาวร หมู่เกาะตั้งอยู่บนรอยต่อระหว่างอ่าวเบงกอลกับทะเลอันดามัน

ดินแดนนั้นตั้งอยู่ใกล้กับอาเจะฮ์ ประเทศอินโดนีเซีย ด้วยระยะทาง 150 กิโลเมตร และถูกแบ่งจากประเทศพม่าและประเทศไทยด้วยทะเลอันดามัน และห่างจากจังหวัดภูเก็ตของประเทศไทย ประมาณ 750 กิโลเมตร หมู่เกาะนั้นประกอบด้วยสองกลุ่มเกาะย่อย คือ หมู่เกาะอันดามัน (บางส่วน) กับหมู่เกาะนิโคบาร์ ซึ่งถูกแยกจากกันด้วยช่องแคบองศาที่สิบ (ซึ่งอยู่บนละติจูดที่ 10°N) ความกว้าง 150 กิโลเมตร โดยหมู่เกาะอันดามันอยู่ทางเหนือของละติจูดนี้

เมืองหลวงของดินแดนคือพอร์ทแบลร์ และดินแดนแบ่งออกเป็นสามอำเภอ คืออำเภอนิโคบาร์ มีเมืองหลวงคือ คาร์นิโคบาร์, อำเภออันดามันใต้มีพอร์ทแบลร์เป็นเมืองหลวง และ อำเภออันดามันเหนือและกลาง มีมายาบันเดอร์เป็นเมืองหลวง

ในหมู่เกาะอันดามันประกอบด้วยชาวเซนทิเนล กลุ่มคนที่ตัดขาดจากโลกภายนอกโดยสมบูรณ์ และเป็นไปได้ว่าเป็นกลุ่มคนกลุ่มสุดท้ายในโลกที่ยังคงไม่มีวิวัฒนาการไปเกินกว่าเทคโนโลยียุคหินตอนต้น อย่างไรก็ตามเป็นที่ถกเถียงเนื่องด้วยมีการพบผลิตภัณฑ์ด้วยโลหะบนเกาะ
# ดนตรีอินเทลลิเจนต์แดนซ์
ดนตรีอินเทลลิเจนต์แดนซ์  ในบางครั้งเีรียกว่า ไอดีเอ็ม (IDM) หริอ เบรนแดนซ์ (Braindance) เป็นคำที่อธิบายแนวเพลงอิเล็กทรอนิกส์ที่เกิดขึ้นในช่วงต้นทศวรรษ 1990 แต่เดิมแนวเพลงได้รับอิทธิพลจากการพัฒนาในดนตรีอิเล็กทรอนิกส์แดนซ์ เช่น ดีทรอยต์เทคโน และเบรกบีตหลากหลายรูปแบบที่เกิดขึ้นใหม่ในสหราชอาณาจักรในช่วงเวลานั้น"The electronic listening music of the Nineties is a prime example of an art form derived from and stimulated by countless influences.  Partisan analyses of this music claim a baffling variety of prime sources (Detroit techno, New York electro + Chicago acid, Eno + Bowie, Cage + Reich, Gary Numan + Tangerine Dream) but this is beside the point.  To claim ascendancy of one source over another is to deny the labyrinthine entwinements of culture:  rooted in political history + the development of science + technology, yet tilting at the boundaries of society + language." Toop, David, in the Artificial Intelligence II sleeve notes .Toop, D. (1995),Ocean of Sound, Serpent's Tail, pp. 215-216. (ISBN 978-1-85242-743-6). คำว่า IDM กล่าวกันว่ามีต้นกำเนิดในสหรัฐอเมริกาในปี 1993 ที่มีการก่อตัวของ ไอดีเอ็มลิสต์ (IDM list) เป็นบัญชีจ่าหน้าอิเล็กทรอนิกส์ที่แต่เดิมเหมาสำหรับการอภิปรายของเพลง (แต่ไม่จำกัดเฉพาะ) จำนวนของศิลปินอังกฤษที่โดดเด่น โดยเฉพาะอย่างยิ่งค่ายเพลงวอร์ปเรเคิดส์ได้ปรากฏในปี 1992 กับอัลบั้มรวมเพลงที่เรียกชื่อว่า Artificial Intelligence"the development of IDM (Intelligent Dance Music) is closely entwined with a mailing list established to discuss the work of seminal post-techno producers like Autechre and Aphex Twin; in fact, the name ‘IDM’ originated with the mailing list, but now is routinely applied by reviewers, labels and fans alike." Sherburne, P. (2001:172), Organised Sound (2001), 6 : 171-176 Cambridge University Press, 2002.

การใช้คำ "ดนตรีอินเทลลิเจนต์แดนซ์" (Intelligent Dance Music) ได้รับการวิจารณ์จากนักดนตรีอิเล็กทรอนิกส์เช่น เอเฟ็กซ์ ทวิน และเป็นที่เห็นโดยศิลปินเช่น ไมค์ พาราดินาส เป็นที่แปลกประหลาดในสหรัฐ"…use of the idiom was initiated online with the conception of the IDM mailing list in 1993, which functioned as a forum for discussion on leading IDM artists and Artificial Intelligence. Incidentally, when I questioned Mike Paradinas (µ-Ziq) on his feelings towards the term, he bluntly answered: 'No one uses or used it in UK. Only Americans ever used the term. It was invented by Alan Parry who set up the IDM mailing list'." Adam Winfield (2007), Is IDM dead? , Igloo Magazine, 24th November 2007."'No one really listens to IDM over here,' says Mike Paradinas from his home in Worchester, UK. 'You just say stuff like the Aphex Twin, and they might have heard of him.' It's a bold statement for Paradinas, who, along with friends and contemporaries like Richard James (Aphex Twin) and LFO, was one of that genre's defining artists in London's fertile dance music community of the early 1990s." "'No one says IDM in England? No, only on message boards when they're talking to Americans!" Ben Stirling (2003), Junkmedia.org , published July 28, 2003.
# สองวัย
สองวัย สามารถหมายถึง
 สองวัย (วงดนตรี) ตั้งแต่ พ.ศ. 2522
 สองวัย (รายการโทรทัศน์) ทางช่อง 5 ดำเนินรายการโดย รศ.ดร.ไชยา ยิ้มวิไล และ เอกลักษณ์ ยิ้มวิไล
 สองวัยใจตรงกัน รายการโทรทัศน์ทาง ASTV ช่อง 5 สุวรรณภูมิ ดำเนินรายการโดย มาลีรัตน์ แก้วก่า
# กองทัพพิราบน้อย
กองทัพนกพิราบน้อย  เป็นการจับมือกันของ วอลท์ ดิสนีย์ และทีมผู้สร้าง เชร็ค กับ เชร็ค 2 เพื่อหวังสร้างกระแสแอนิเมชั่น กับเรื่องราวแห่งความกล้าหาญของนกพิราบ แห่งสงครามโลกครั้งที่ 2
 นักแสดง 
 Ewan McGregor - Valiant
 Ricky Gervais - Bugsy
 Pip Torrens - Lofty Thaddeus Worthington
 Dan Roberts - Tailfeather
 Brian Lonsdale - Toughwood
 John Cleese - Mercury
 Olivia Williams - Victoria
 John Hurt - Felix
 Annette Badland - Elsa
 Jim Broadbent - Sergeant
 Hugh Laurie - Wing Commander Gutsy
 Tim Curry - General Von Talon
 Rik Mayall - Cufflingk
 Michael Schlingmann - Underlingk
 Sharon Horgan - Charles De Girl
 Buckley Collum - Rollo
 Sean Samuels - Jacques
 ดูเพิ่ม 
 
 Official site for Valiant (US)
 UltimateDisney.com DVD Review with Pictures
 Rotten Tomatoes page
 Box Office Mojo page
 Article on pigeon that inspired film
# อังคาร ชมพูพวง
จ่าอากาศเอก อังคาร ชมพูพวง  เกิดเมื่อวันที่ 20 มกราคม พ.ศ. 2524 ที่ตำบลเขาพระงาม อำเภอเมือง จังหวัดลพบุรี เป็นนักมวยสากลสมัครเล่นทีมชาติไทย  เดิมเคยชกมวยไทยมาก่อนในชื่อ "ผจญศึก ลูกพระบาท" เคยได้แชมป์ในรุ่นเวลเตอร์เวท ของเวทีลุมพินี  

จากนั้นได้สร้างชื่อครั้งแรกจากการเป็นนักกีฬาวูซูทีมชาติที่ได้รับเหรียญทองจากการแข่งขันเอเชียนเกมส์ 2002 ที่ เมืองปูซาน ประเทศเกาหลีใต้ จากนั้นได้เปลี่ยนมาชกมวยสากลสมัครเล่นในรุ่นเวลเตอร์เวทจนติดทีมชาติแข่งขันเอเชียนเกมส์ 2006 ที่กรุงโดฮา ประเทศกาตาร์ และมีโอกาสสร้างประวัติศาสตร์ถ้าได้เหรียญทองอีก ก็จะเป็นนักกีฬาคนแรกในประวัติศาสตร์ของทวีปเอเชียที่ได้เหรียญทองเอเชียนเกมส์ถึง 2 ครั้ง จาก 2 ประเภทกีฬา แต่อังคารก็ทำได้เพียงเหรียญเงิน

จากนั้นได้เหรียญทองจากการแข่งขันซีเกมส์ 2007 ที่จังหวัดนครราชสีมา ที่ไทยเป็นเจ้าภาพ อังคารได้มีโอกาสติดทีมชาติเข้าแข่งขันโอลิมปิก 2008 ที่กรุงปักกิ่ง ประเทศจีน ในรุ่นมิดเดิลเวท แทนที่สุริยา ปราสาทหินพิมาย เจ้าของเหรียญทองแดงในรุ่นนี้จากการแข่งขันโอลิมปิก 2004 ที่กรุงเอเธนส์ ประเทศกรีซ ที่ต้องถอนตัวไปเนื่องจากบาดเจ็บจากอุบัติเหตุ 

และในการแข่งขันครั้งนี้ ในรอบแรกอังคารสามารถเอาชนะ โช เดือก จิน นักมวยชาวเกาหลีใต้ไปได้ 9-3 หมัด และนับเป็นคนแรกในทีมมวยสากลสมัครเล่นไทย แต่ในรอบสอง อังคารต้องตกรอบเพราะพ่ายแพ้ให้แก่ วิเจนเดอร์ กุมาร นักมวยชาวอินเดียไป 13-3 หมัด เนื่องจากรูปร่างที่สู้ไม่ได้

ต่อมาอังคารจึงหันกลับไปชกมวยไทยอีกครั้ง"สุริยา"แจ้งเกิดใหม่ จากเดลินิวส์วันพุธที่ 14 กรกฎาคม พ.ศ. 2553 และเกือบถึงขั้นเป็นอันตรายถึงแก่ชีวิต เมื่อเดือนกรกฎาคม พ.ศ. 2553 ได้ไปชกมวยเค-วัน ที่กรุงลิสบอน ประเทศโปรตุเกส ในแบบมวยรอบคัดเลือกผู้ชนะเพื่อที่จะเข้ารอบชิงชนะเลิศที่ประเทศญี่ปุ่น ในรอบชิงดำ อังคารปักหลักแลกหมัดกับ คาร์โก้ ดราโก้ นักมวยชาวเนเธอร์แลนด์ เชื้อสายอาร์เมเนีย อย่างดุเดือด ก่อนจะแพ้คะแนนไปหวุดหวิด หลังลงเวทีเกิดอาการเจ็บหน้าอกจนทรุด แต่อังคารได้ปฏิเสธที่จะได้รับการตรวจจากแพทย์ และยังแข็งใจเดินทางกลับมายังประเทศไทยได้ เมื่อกลับมาถึงแล้ว ร่างกายทนไม่ไหวจนสลบล้มลงไป ญาติ ๆ ได้นำตัวส่งโรงพยาบาลลำนารายณ์ แพทย์ได้ทำการเอ็กซ์เรย์ พบว่าปอดฉีกและมีเลือดคั่งในปอด ต้องผ่าตัดด่วนเอาเลือดที่คั่งออก และนำส่งเข้าห้องไอซียูทันที ระทึก อังคาร บู๊ K1 เดือด ปอดฉีก

ในส่วนของการชกรายการนี้ จึงเป็น เข้ม ศิษย์สองพี่น้อง ที่ได้รับสิทธิชกแทนตัวตาย ตัวแทน ผจญศึก ลูกพระบาท บนแผ่นดินยุโรป..@ มีคลิป @

 ผลงาน 
 เหรียญทองเอเซียนเกมส์ พ.ศ. 2545 ประเทศเกาหลีใต้ (วูซู)
 เหรียญเงินเอเชียนเกมส์ พ.ศ. 2549 ประเทศกาตาร์ (มวยสากลสมัครเล่น)
 เหรียญทองซีเกมส์ พ.ศ. 2550 ประเทศไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๐ , เล่ม ๑๒๕ ตอนที่ ๒ ข หน้า ๓๑, ๗ มกราคม ๒๕๕๑
 อ้างอิง 

 ประวัตินักมวยสากลสมัครเล่นทีมชาติไทยชุด โอลิมปิก 2008